Rønnaug Eliassen

Rønnaug Eliassen (født 24. oktober 1911, død 19. januar 2014) var en norsk advokat kjent for sitt engasjement i norsk kvinnekamp. Eliassen vokste opp i et borgerlig, intellektuelt miljø i Oslo og tok juridisk embetseksamen så tidlig som i 1937. Etter krigen var hun en tid dommerfullmektig i Midthordland, men ble etter hvert privatpraktiserende advokat med kvinners rettigheter som spesialfelt.

Eliassen engasjerte seg i Sosialistisk Folkeparti og var blant mye annet medlem i Porsgrunn bystyre, Norsk kvinneforbund og Internasjonal kvinneliga for fred og frihet. Hun sto bak oversettelsen av Simone de Beauvoirs Det annet kjønn i 1970. Hun var med i redaksjonsrådet til tidsskriftet Kvinnen og Tiden.

Eliassen var datter av arkitekten Georg Eliassen, bror av meteorologen Arnt Eliassen og mor til Jorun Solheim. Hun døde i januar 2014, 102 år gammel.

Referanser 

Norske kvinnesaksforkjempere
Personer fra Oslo
Medlemmer av Norsk Kvinnesaksforening
Norske hundreåringer